8.2.2022
SL
Uradni list Evropske unije
C 67/171 torek 8. junij 2021
6. poudarja, da je treba v ukrepe in pomoč z uporabo ESPG vključiti vse zaposlene, brez diskriminacije in ne glede na njihovo državljanstvo; 7. ugotavlja, da je začela Belgija posameznikom prilagojene storitve za ciljne prejemnike izvajati 9. junija 2020, zato bo obdobje upravičenosti do finančnega prispevka iz ESPG trajalo od 9. junija 2020 do 22. decembra 2022; 8. opozarja, da posameznikom prilagojene storitve, ki bodo zagotovljene delavcem in samozaposlenim osebam, vključujejo naslednje ukrepe: obveščanje, pomoč pri iskanju zaposlitve in poklicno usmerjanje, usposabljanje, podpora pri ustanavljanju podjetja, prispevek za ustanovitev podjetja ter spodbude in pomoči; pozdravlja, da bodo delavci manj zastopanega spola, ki se odločijo za poklicno usposabljanje za poklice, v katerih sta spola izrazito neuravnoteženo zastopana (8), prejeli dodaten bonus v višini 700 EUR; ponovno poudarja, da je vključevanje vidika enakosti spolov pomemben element proračuna Unije, in meni, da bi ga bilo treba spodbujati v vseh fazah črpanja finančnega prispevka iz ESPG; 9. ugotavlja, da so upravni izdatki Belgije za izvajanje ESPG začeli nastajati 10. junija 2020 in da so torej izdatki za pripravo, upravljanje, informiranje in obveščanje javnosti ter nadzor in poročanje med 10. junijem 2020 in 22. junijem 2023 upravičeni do finančnega prispevka iz ESPG; 10. pozdravlja, da je Belgija v posvetovanju s predstavniki delavcev in socialnimi partnerji ter zaposlitvenim centrom, specializiranim za letalski sektor, pripravila usklajeni sveženj posameznikom prilagojenih storitev; 11. poudarja, da so belgijski organi potrdili, da se za upravičene ukrepe ne črpa pomoč iz drugih skladov ali finančnih instrumentov Unije in da bosta pri dostopu do predlaganih ukrepov in njihovem izvajanju spoštovani načeli enake obravnave in nediskriminacije; 12. opozarja, da bi bilo treba finančno podporo iz ESPG zagotoviti čim hitreje in učinkoviteje; poudarja, da mora Komisija čim bolj skrajšati čas, potreben za oceno vlog; 13. ponavlja, da pomoč iz ESPG ne sme nadomestiti ukrepov, za katere so v skladu z nacionalnim pravom ali kolektivnimi pogodbami odgovorna podjetja; 14. je seznanjen z nedavnim povečanjem števila vlog za finančno pomoč iz ESPG; izraža zaskrbljenost, ker je učinek svetovne gospodarske krize, ki jo je povzročila pandemija COVID-19, na zaposlovanje še vedno občuten, pa tudi glede tega, ali bodo sredstva ESPG zadostovala za obravnavanje vseh prihodnjih potreb; 15. odločno podpira, da bo ESPG v obdobju 2021–2027 še naprej izkazoval solidarnost in hkrati preusmerjal pozornost z razlogov za prestrukturiranje na njegove posledice; pozdravlja, da bo po novih pravilih tudi razogljičenje razlog za upravičenost prošenj do podpore; 16.
odobri sklep, priložen tej resoluciji;
17. naroči svojemu predsedniku, da podpiše ta sklep skupaj s predsedujočim Svetu ter poskrbi za njegovo objavo v Uradnem listu Evropske unije; 18.
(8)
naroči svojemu predsedniku, naj resolucijo skupaj s prilogo posreduje Svetu in Komisiji.
Poklici, pri katerih je vsaj 75 % delavcev oziroma delavk istega spola.